hu en hu hu hu hu hu en hu hu hu hu en hu en hu fr it en en hu en nb hu fr hu hu fr hu hu hu fr hu hu hu hu hu hu hu hu hu hu hu hu hu hu hu hu hu hu fr hu hu hu fr hu hu hu hu hu hu hu hu hu hu hu hu hu hu hu mk en wuu de en uk de fr en en fr uk uk it en fr uk uk en en uk uk uk hu hu hu hu en en de fr en uk uk uk en en uk uk uk fr de uk uk uk fr en uk uk uk hu hu it hu en uz mk wuu wuu wuu en mk en wuu wuu en en uk uk uk uk uk uk uk uk uk uk it de en uk uk fr uk uk fr uk uk uk uk en en de de en fr fr de fr sv fr nb en en uk uk uk uk uk uk uk uk uk uk it en uk uk uk it uk uk uk uk uk uk en en en sv en sv fr ja de uk fr en uk it en uk en uk fr uk uk uk uk en uk en en uk uk uk en uk uk uk uk uk uk en fr en uk uk uk pt uk uk uk uk uk uk en en uk uk uk uk uk uk uk uk uk uk en de en uk uk uk uk uk uk uk uk uk uk en en uk uk uk uk uk uk uk uk uk uk en en en uk uk uk uk uk uk uk uk uk uk en uk uk uk uk uk uk uk uk uk uk it en en uk uk uk uk uk uk uk uk uk uk en nds uk uk uk uk uk uk uk uk uk uk en en uk uk uk uk uk uk uk uk uk uk en hu hu hu hu hu hu hu hu hu hu hu hu hu fr hu hu hu hu hu hu hu hu fr ru en de ru en hu en sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en de es fi fr it nl nb pl ru en sv fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. június 27.
Ugrás a navigációhoz Ugrás a kereséshez
Az Eruption brit könnyűzenei együttes, amely 1974 és 1985 között létezett. Kezdetben a Silent Eruption nevet használták. A nyugatnémet Frank Farian támogatásának köszönhetően az eurodisco legismertebb sztárjai közé tartoztak, akárcsak a menedzser másik pártfogoltja, a Boney M. A diszkózene mellett kísérleteztek a reggae-vel és az R&B-vel is. Sikereikben kulcsszerepet játszott énekesnőjük, Precious Wilson, aki 1979-ben szólókarrierbe kezdett. Részben Wilson távozása, részben a diszkózene népszerűségének visszaesése miatt az Eruption az 1980-as évek elejére kiszorult a műfaj élmezőnyéből. 1980-ban, új énekesnőjükkel Budapesten is felléptek. Legismertebb feldolgozásaik: I Can’t Stand the Rain, One Way Ticket, Leave A Light, Runaway.
Az Eruption 1974-ben alakult Londonban. Eleinte a Silent Eruption nevet használták.[1] A tagok szorgalmasan gyakoroltak, majd 1975-ben beneveztek az RCA tehetségkutató versenyére, melyet meg is nyertek. A díj természetesen egy lemezszerződés volt. A felvett dal 1976-ban jelent meg Let Me Take You Back In Time címmel. Az R&B stílusú felvétel nem lett különösebben sikeres, ezért Leslie Jackson megvált a zenekartól. Helyét a jamaicai születésű Precious Wilson vette át, aki addig csak háttérvokálozott. Az Eruption zenészei úgy döntöttek, szerencsét próbálnak az NSZK-ban. Kisebb klubokban léptek fel, így például Frank Farian saarbrückeni diszkójában. Farian akkoriban már óriási sikerrel futtatta a Boney M.-et, és úgy gondolta, érdemes lenne még egy hasonló együttest elindítani a népszerűség felé. Szerződést ajánlott a brit zenekarnak, nevüket pedig Eruptionre rövidítette. Elsőként a Party Party című kislemezüket adta ki. A kiadvány népszerűsítése érdekében az Eruption előzenekarként vett részt a Boney M. nagyszabású turnéján, melyen kollégáik a Love for Sale című új albumukat mutatták be a közönségnek.
1977-ben került az üzletekbe az Eruption első nagylemeze. A dalok egy része korábbi szerzeményeik újrahangszerelt változatai voltak. A többi felvétel kifejezetten az album számára készült. Ezek egyike volt Ann Peebles I Can’t Stand the Rain című ismert számának feldolgozása, amely igazi világsláger lett, és azóta a diszkóműfaj egyik örökzöldjének számít. (1984-ben Tina Turner is műsorára tűzte a dalt, de népszerűség tekintetében még az ő változata sem vehette fel a versenyt az Eruption átiratával.) Nemcsak Európában került fel a slágerlistákra, hanem az Amerikai Egyesült Államokban is a legnépszerűbb felvételek közé került. Az albumon ugyancsak szereplő The Way We Were a világhírű amerikai film, az Ilyenek voltunk címadó dalának feldolgozása, amelynek eredetijét Barbra Streisand énekelte. Az LP egyéb felvételei közül érdemes kiemelni még a Computer Love és a Be Yourself című szerzeményeket. Az album sikerét az Eruption korábbi kiadója, az RCA is igyekezett meglovagolni: EP formájában újra megjelentették bemutatkozó kislemezüket egy addig kiadatlan harmadik dallal (Love Is A Feeling) kiegészítve, amely Leslie Jackson és Precious Wilson duettje.
1978 végén jelent meg második albumuk, a Leave a Light. Erről elsőként a címadó dalt másolták kislemezre, de a felvétel nem lett kiemelkedően sikeres. Neil Sedaka egyik kevésbé ismert dalának feldolgozása volt a One Way Ticket, amely 1979 elején jelent meg kislemezen. Az amerikai slágerlistára ugyan nem jutott fel, Európában viszont bekerült a Top 10-be, és azóta a műfaj örökzöldjei közé tartozik. Sikereik csúcsán, 1979-ben Precious Wilson bejelentette, hogy kiválik az együttesből, és szólókarrierbe kezd. Első lépésként a Boney M. Oceans of Fantasy című albumán működött közre két dalban (Let It All Be Music; Hold On, I’m Coming), majd sikeres szólólemezei jelentek meg Frank Farian támogatásával.
Wilson utódját a zenészek Kim Davis személyében találták meg, és vele készítették el a Fight Fight Fight című nagylemezt. Noha az Eruption két legnagyobb slágere feldolgozás volt, a zenészek megtagadták, hogy a harmadik albumra is készítsenek feldolgozást. Az 1980-ban megjelent LP-ről a Go Johnnie Go (Keep On Walking, John B.) című dal vált népszerűvé Európában, Angliát kivéve, ahol pályafutásuk során először nem sikerült felkerülniük a slágerlistára. Az albumot turnéval népszerűsítették, melynek keretében még Budapestre is eljutottak. A folytatást szomorú tragédia árnyékolta be: Kim Davis egy autóbalesetben életét vesztette. A turné leállt, hamar új énekesnőt kellett keresni. Jane Jochen lett Davis utódja, akivel gyorsan fel is vettek egy új kislemezt. Biztosra próbáltak menni, ezért megint feldolgozást készítettek, ezúttal egy Del Shannon-dal alapján, ám a Runaway még az NSZK-ban is csak mérsékelt sikernek bizonyult.
Az együttes kiadója, a Hansa 1981-ben egy válogatáslemezzel próbálta ismét felhívni a figyelmet az Eruptionre. Kiadtak egy kislemezt is a Fight Fight Fight LP-ről, de a You (You Are My Soul) csupán 65. lett a német toplistán. Mivel a Best of-album még csak fel sem jutott a slágerlistára, ezért a Hansa nem újította meg az Eruption szerződését. Az együttes Ralph Siegel (a Dschinghis Khan menedzsere) kiadójához, a Jupiter Recordshoz szerződött. Az új cégnél elsőként egy balladát vettek fel: az In A 1000 Years 1981 végén jelent meg, ám a siker ezúttal is elmaradt. Volt kiadójuk, a Hansa viszont a 3 évvel korábbi, még Precious Wilsonnal felvett Leave a Light albumról másolt ki egy kislemezt (Up and Away), de ez is visszhangtalan maradt. 1982-ben Joy to the World címmel jelent meg egy újabb Eruption-kislemez. Mivel ez a kiadvány is megbukott, egyre nyilvánvalóbbá vált, hogy az Eruption kifulladóban van. 1983-ban két klasszikus Motown-slágert dolgoztak fel (I Can’t Help Myself / It’s the Same Old Song), ismét sikertelenül. A Jupiter a kudarcok ellenére bízott bennük, és ugyanabban az évben kiadta az Our Way című nagylemezüket. Sem az LP, sem az újabb kislemez, a Sophisticated Lady (az albumon nem szerepel) nem keltette fel a közönség érdeklődését. Ezek után a Jupiter is ejtette az Eruptiont. 1985-ben az együttes Angliában, egy független lemezkiadónál, a Streetwise-nál jelentette meg a 3 számból álló Where Do I Begin? című maxiját. Ez is bukás lett, ami a zenekar feloszlását eredményezte.
Az I Can’t Stand the Rain megjelenésének 10. évfordulójára, 1988-ban egy remix készült a dalból, amelyet főleg a lemezklubokban játszottak gyakran. A csapat megalakulásának 20. évfordulóján, 1994-ben Frank Farian CD-n jelentette meg az Eruption és Precious Wilson legnagyobb slágereit. A 20 dal közül azonban mindössze 7 volt Eruption-sláger, ráadásul az egykori menedzser azokat is újrakeverte. Egy évvel később az Ariola is kiadott egy Eruption-válogatást (I Can’t Stand the Rain), melynek 16 trackje zömmel eredeti felvételekből áll.
The Best of Eruption
Gold - 20 Super Hits
I Can’t Stand the Rain
"Let Me Take You Back in Time"
"I Can’t Stand the Rain"
"Love Is a Feelin’"
The Best of Eruption
"You (You Are My Soul)"
"In A 1000 Years"
"Joy to the World"
"I Can’t Help Myself / It’s the Same Old Song"
"Where Do I Begin"
"I Can’t Stand the Rain ’88"
"One Way Ticket (Remix ’94)"
Gold - 20 Super Hits
↑ Ennek talán az is oka lehet, hogy az NSZK-ban néhány évvel előttük már létezett egy Eruption nevet viselő, szintetizátorzenét játszó trió.
↑ a b Discography Eruption. norwegiancharts.com. (Hozzáférés: 2014. június 10.)
↑ a b Discography Eruption. swedishcharts.com. (Hozzáférés: 2014. június 10.)
↑ a b Eruption Awards AllMusic. www.allmusic.com. (Hozzáférés: 2014. június 10.)
↑ ERUPTION Artist Official Charts. Official Charts Company. www.officialcharts.com. (Hozzáférés: 2014. június 10.)
↑ Discographie Eruption (német nyelven). www.austriancharts.at. (Hozzáférés: 2014. június 10.)
↑ Discografie Eruption (holland nyelven). www.ultratop.be. (Hozzáférés: 2014. június 10.)
↑ Eruption Single-Chartverfolgung (német nyelven). www.musicline.de. [2014. július 14-i dátummal az eredetiből archiválva]. (Hozzáférés: 2014. június 10.)
↑ The Irish Charts - All there is to know. www.irishcharts.ie. (Hozzáférés: 2014. június 10.)
↑ Discografie Eruption (holland nyelven). dutchcharts.nl. (Hozzáférés: 2014. június 10.)
↑ Discographie Eruption (német nyelven). hitparade.ch. (Hozzáférés: 2014. június 10.)
Precizus Wilson : Precious Wilson
Az Eruptionről angol nyelven
Az együttesről Frank Farian honlapján
Videó: I Can’t Stand the Rain
Videó: One Way Ticket
Videó: Leave a Light
ISNI: 0000 0001 2353 8469
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Eruption&oldid=23991890”
Fotó nélküli sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. június 27., 20:29
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.